हालांकि यह पहली बार नहीं हुआ है जब ये खबर आई कि गूगल आपकी लोकेशन ट्रैक कर रहा है. पिछले नवंबर में क्वॉर्ट्ज ने एक रिपोर्ट पब्लिश की थी. इसमें कहा गया है कि लोकेशन ऑफ करने के बावजूद नजदीकी फोन टावर से आपकी लोकेशन डेटा गूगल को भेजी जाती है. इतना ही नहीं सिम न होने की स्थिति में भी ऐसा होता है. लेकिन इस रिपोर्ट में सेल फोन टावर नहीं, बल्कि इसके लिए गूगल की वेब सर्विस को जिम्मेदार ठहराया गया है.